London School of Business and Finance

**London School of Business and Finance** (mitteametlikult **LSBF**) on Suurbritannias Londonis asuv eraõiguslik äriharidust andev hariduskontsern, mis pakub kõrghariduseprogramme.

LSBF-is saab omandada rahvusvaheliselt tunnustatud bakalaureuse- ja magistriõpet juhtimise, rahanduse ja turunduse aladel. LSBF-i programmid on akrediteeritud Grenoble Graduate School of Businessi, University of Bradfordi ja University of Central Lancashire'i poolt.

LSBF õpetus- ja haridusfilosoofia on võimaldada omandada samaaegselt akadeemiline kraad ja kutsekvalifikatsioon ning pakkuda üliõpilastele tuge karjääri edendamisel. Professor James Kirkbride on LSBF prorektor alates septembrist 2010. LSBF-i kuninglik patroon on Tema Kuninglik Kõrgus Kenti prints Michael.

## Ajalugu
London School of Business ja Finance asutati Aaron Etingeni poolt 2003. aastal, mil kool hakkas andma õpet raamatupidamise ja rahanduse programmides ning kutsekvalifikatsioonialast koolitust nagu ACCA (Association of Chartered Certified Accountants) ja CIMA (Chartered Institute of Management Accountants). Kool teeb koostööd teiste juhtivate kõrgkoolidega, et anda bakalaureuse- ja magistriõpet võimalikult mitmekesise ja ajakohasena.

2010. aasta lõpus käivitas LSBF MBA Facebooki rakenduse, mis pakub sadade tundide ulatuses tasuta õppematerjale, sealhulgas kokku 80 tundi salvestatud videoloenguid, mis on kättesaadavad kõikidele kasutajatele. Selle rakendusega sai London School of Business ja Finance esimeseks õppeasutuseks, kes pakub "proovi enne ostmist" lähenemisviisi.

London School of Business ja Finance on osa LSBF Grupist, kuhu kuuluvad veel London College of Contemporary Arts (LCCA), e-õppe platvormi InterActive Finance Business Training (FBT), School of Fashion and Design (SFDLondon) LSBF School of English ja St Patrick College London.

## Asukohad
LSBFi Suurbritannia ülikooli hooned asuvad Londoni kesklinnas, Manchesteris ja Birminghamis. LSBF avas oma esimese ülikooli väljaspool Ühendkuningriiki Torontos, Kanadas, veebruaris 2011. Sellele järgnes kool Singapuris, mis avati 2011. aasta juunis. Kahes viimati nimetatud asukohas pakub kool praegu vaid raamatupidamise- ja kutsekvalifikatsioonialaseid koolitusi.

LSBF-il on partnerlussuhe juhtiva Hiina ülikooliga, mille tulemusel luuakse tulevikus Shanghai-London School of Business & Finance. LSBF-i kontorid asuvad Colombias, Tšehhis, Hongkongis, Indias, Kasahstanis, Pakistanis, Venemaal, Šveitsis ja Araabia Ühendemiraatides.
### Hooned

Pilt:Chancery Lane Campus 2.jpg|LSBF-i hoone Londonis Holbornis
Pilt:Campus in New Court.jpg|LSBF-i hoone Londonis New Courtis
Pilt:Campus in Birmingham.jpg|LSBF-i hoone Inglismaal Birminghamis
Pilt:56 Oxford Street Manchester.jpg|Churchgate House in Oxford Street, Manchester, England
Pilt:Campus in Toronto.jpg|LSBF-i hoone Kanadas Torontos
Pilt:Singapore_Campus2.jpg|LSBF-i hoone Singapuris


## Akadeemilised programmid
LSBF pakub koostöös Grenoble Graduate School of Businessiga kaheaastaseid magistriõppeprogramme, sealhulgas MBA, MSc in Finance ja Master in International Business (MIB) ja MSc Fashion, Design and Luxury Management, ning lisaks ka bakalaureusekraadi programmi, Bachelor in International Business. Kool pakub ka duaalseid MBA programme, mis ühendavad MBA kraadi kutsekvalifikatsiooniga, nagu ACCA, CFA või CIMA.

Koostöös University of Central Lancashire'iga (UCLAN) pakub LSBF bakalaureuseõppe programme, sh Bachelors in Business Administration, Bachelors in Accounting & Financial Studies ja LLB Law.

## Online programmid
LSBF pakub laias valikus programme läbi interaktiivse e-õppe platvormi. See hõlmab MBA, MSc in Finance, MSc, ACCA, CIMA, CFA. Läbi interaktiivse e-õppe platvormi, on õpilastel juurdepääs online-tundidele, foorumitele ja erinevatele õpperessurssidele, sealhulgas salvestatud videoloengutele, 24-tunnisele tehnilisele toele, online-raamatukogule ja Harvard Business School väljaannetele.

2010. aastal esitles LSBF kahte uut rakendust, mida saab kasutada suhtlusvõrgustiku Facebook kaudu. Nendeks olid LSBF ACCA eksamiks valmistumise online-keskus, mis pakkus mahukaid ressursse ACCA õpilastele, ning LSBF Global MBA, maailma esimene magistriprogramm, mida saab õppida Facebooki vahendusel, "proovi enne kui ostad" stiilis. Mõlema rakenduse kasutamine on kõigile õpilastele tasuta.

LSBF MBA-l on lisavõimaluseks hindamise valimine ning oma kvalifikatsiooni ja tunnistuse eest maksmine. LSBF ACCA eksamiks valmistumise online-keskus pälvis PQ Magazine'i poolt 2011. aasta veebruaris auhinna Study Resource of the Year.

### Edetabelid
2011. aasta juuni seisuga on LSBF-is Grenoble Graduate Schooliga partnerluses pakutav MSc in Finance programm Financial Timesi andmetel maailmas 6. kohal. GGSB bakalaureuseprogramm International Business (BIB), mida saab õppida LSBF Londoni ülikoolis ja GGSB ülikoolis Grenoble'is, Prantsusmaal, on ajalehe Le Figaro andmeil paremuselt 5. programm Prantsusmaal. GGSB Masters in International Business (MIB) on Financial Times järjestuses paremuselt 9. programm kogu maailmas.

### Stipendiumid
Kuninglik patroon Kenti prints Michael sponsoreerib arengumaade üliõpilaste stipendiumikava. LSBF teiste stipendiumiprogrammide hulka kuuluvad ettevõtete stipendiumid ja ärinaiste stipendium. Lisaks on stipendiume, mida rahastavad kooli rektor ja LSBF prorektor.

## Välisühendused
2011. aasta detsembris juhatas prints Kent partnerluses Royal Society of Artsiga (RSA) uut iga-aastast äriloengute sarja. Külaliskõnelejaks oli endine briti kaubanduse ja investeeringute aseminister, lord Digby Jones. Ühendkuningriigi endine siseminister ja hariduskomisjoni sekretär David Blunkett nimetati 2011. aastal LSBF-i külalislektoriks. Blunketti esimene loeng toimus LSBF-i Marble Archi õppehoones ning keskendus efektiivseks juhtimiseks vajalikele omadustele nii äris kui poliitikas. 2012. aastal intervjueeris David Blunkett LSBF-i nimel endist Briti peaministrit Tony Blairi, arutlusteemaks oli hariduse tulevik Ühendkuningriigis.

## LSBF meedias
2011. aasta oktoobris mainis Briti telekanal BBC Three LSBFi Inglise keele kooli oma dokumentaalsaates, mis keskendus noortele immigrantidele, kes olid tulnud Ühendkuningriiki realiseerima oma ametialaseid unistusi. Üks õpilastest oli LSBFi Inglise keele kooli õpilane, kes valmistus tähtsaks töövestluseks.

2011. aasta detsembris külastas LSBF-i BAFTA võitnud koomik Jo Brand, kelle meediameeskond intervjueeris LSBF-i õpilasi, kelle loodud äri mainiti 2012. aasta veebruaris eetrisse läinud BBC 4 saates. 
 
2012. aasta märtsis mainis The Guardian LSBFi Global MBA programmi, mida pakuti Facebooki vahendusel. LSBF ja MBA programm pälvis positiivset meedia vastukaja kui uuendusliku tehnoloogiakasutuse soodustaja hariduses.

Bloomberg Business Week intervjueeris LSBF Groupi tegevdirektor Valeri Kisilevskyt äsja käivitatud 360° õppeprogrammi osas, mis garanteerib edukatele lõpetajatele tööpakkumise kursuse lõpus.

LSBF Kanada direktor Julia Etingeni intervjueeris juhtiv brasiilia ajaleht Valor Economico. Arutlusele tulid LSBFi tulevased ettevõtmised ja LSBF uued programmid Brasiilia turul (avaldatud portugali keeles).

LSBF uuenduslikku 360° programmi on mainitud Times Higher Magazine'is, samuti mitmetes teistes riiklikes ja rahvusvahelistes ajalehtedes, sealhulgas Evening Standard, Londoni metroo, HR Magazine ja Wall Street Journal. 2011. aastal avaldas juhtiv saksa ajaleht Die Welt artikli teemal "Miks on kasulik õppida rahvusvahelises LSBF-is".

## Viited

## Välislingid
*London School of Business and Finance website